钦定古今图书集成/明伦汇编/官常典/第648卷 > 刘纮
## 钦定古今图书集成/明伦汇编/官常典/第648卷 > 刘纮

按《江阴县志》：“纮字景瞻，安福人，忠愍公球四世孙。治
《春秋》有名。弘治十八年乙丑进士。正德丙寅，知江阴。
为人身若不胜衣，言若不出口，至其所当为，无众寡
大小皆能任之。初下车，海寇施天泰扰境，纮首科丁
壮为备，卒不敢犯。堂左右立二厨，分收案牍，日以次
发视决遣，而谨其扄钥。定拟赋役，审视必再三。勾稽”

毁淫祠妖像，收巫师，以祛大惑。爱民惜费，至辍堂食
钱，益赈恤，最闻，征为南京户科给事中。壬申六月，俄
被锦衣逮。先时，纮以职事入朝，道淮阴，有巨珰猝至，
纮从子持庆守淮安。持庆方侍纮语，未暇省珰。珰怒，
即腾章诬诋，持庆，并中纮。狱成，持庆坐免，纮得白，还
任。然因暑致疾，竟不起，年三十六。江民思慕之，祀于
学宫。